KOMISSION PÄÄTÖS,

tehty 25 päivänä heinäkuuta 1995,

niiden urospuolisten hevoseläinten luokkien vahvistamisesta, joihin sovelletaan neuvoston direktiivin 90/426/ETY 15 artiklan b alakohdan ii alakohdassa säädettyä vaatimusta virusarteriitin osalta (ETA:n kannalta merkityksellinen teksti) (95/329/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 15 artiklan b alakohdan ii alakohdan,

kuultuaan eläinlääkintäalan tiedekomiteaa,

sekä katsoo, että

tietyt urospuolisten hevoseläinten luokat eivät voi levittää hevosen virusarteriittia; tämän vuoksi 15 artiklan b alakohdan ii alakohdassa säädettyä vaatimusta on sovellettava ainoastaan muihin urospuolisten hevoseläinten luokkiin, ja

tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,

ON TEHNYT TÄMÄN PÄÄTÖKSEN:

1 artikla

Direktiivin 90/426/ETY 15 artiklan b alakohdan ii alakohdassa säädettyä vaatimusta, joka koskee hevosen virusarteriittia, sovelletaan urospuolisiin hevoseläimiin, lukuun ottamatta:

- hevoseläimiä, joista on saatu negatiivinen tulos ¼ hevosen virusarteriitin toteamiseksi tehdyssä seroneutralisaatiokokeessa ja jotka on rokotettu toimivaltaisen viranomaisen hyväksymällä rokotteella mainittua tautia vastaan virallisessa valvonnassa. Hevoseläimet on rokotettava joko verikokeen ottamispäivänä tai 15 päivän kuluessa verikokeen ottamisesta, edellyttäen, että niitä on tänä aikana pidetty eristettynä virallisessa valvonnassa. Koe ja rokotukset on suoritettava ja sekä ne että tulokset on todistettava virallisessa eläinlääkärin valvonnassa. Rokotus on toistettava säännöllisin väliajoin. Jos on kyse rekisteröidyistä hevoseläimistä, rokotukset ja serologisten kokeiden tulokset on merkittävä tunnistusasiakirjaan (passiin),

- hevoseläimiä, joille on 180-270 päivän ikäisinä vähintään 10 päivän väliajoin tehty kaksi seroneutralisaatiokoetta, joissa ei ole todettu vasta-aineiden lisääntyneen, ja jotka on rokotettu virallisessa valvonnassa toimivaltaisen viranomaisen hyväksymällä rokotteella hevosen virusarteriittia vastaan. Hevoseläimiä on pidettävä eristettyinä virallisessa valvonnassa ensimmäisen verikokeen ottamisesta rokottamiseen asti. Kokeet ja rokotukset on suoritettava ja sekä ne että tulokset on todistettava virallisessa eläinlääkärin valvonnassa. Rokotus on toistettava säännöllisin väliajoin. Jos on kyse rekisteröidyistä hevoseläimistä, rokotukset ja serologisten kokeiden tulokset on merkittävä tunnistusasiakirjaan (passiin),

- hevoseläimiä, jotka ovat nuorempia kuin 180 päivän ikäisiä,

- teuraaksi tarkoitettuja hevoseläimiä, jotka lähetetään suoraan teurastamoon ja joiden mukana on eläinten terveyttä koskevista vaatimuksista ja eläinlääkärintodistuksista teurashevosten tuonnissa 5 päivänä helmikuuta 1993 tehdyn komission päätöksen 93/196/ETY (2) liitteessä I määrätty todistus.

2 artikla

Tätä päätöstä sovelletaan 1 päivästä lokakuuta 1995.

3 artikla

Tämä päätös on osoitettu kaikille jäsenvaltioille.

Tehty Brysselissä 25 päivänä heinäkuuta 1995.

Komission puolesta

Franz FISCHLER

Komission jäsen

(1) EYVL N:o L 224, 18.8.1990, s. 42

(2) EYVL N:o L 86, 6.4.1993, s. 7